L 133/12 Jurnalul Oficial al Uniunii Europene 6.5.2014 II (Acte fără caracter legislativ) REGULAMENTE REGULAMENTUL (UE) NR. 452/2014 AL COMISIEI din 29 aprilie 2014 de stabilire a cerințelor tehnice și a procedurilor administrative referitoare la operațiunile aeriene ale operatorilor din țări terțe în temeiul Regulamentului (CE) nr. 216/2008 al Parlamentului European şi al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviaţiei civile și instituirea unei Agenţii Europene de Siguranţă a Aviaţiei și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (), în special articolul 9 alineatul (4), întrucât: (1) În conformitate cu Regulamentul (CE) nr. 216/2008, operatorii din țări terțe implicați în operațiuni de transport aerian comercial cu aeronave trebuie să respecte standardele relevante ale Organizaţiei Aviaţiei Civile Internaţio- nale (OACI). (2) Regulamentul (CE) nr. 216/2008 nu se aplică operatorilor din țări terțe care efectuează zboruri deasupra terito- riului vizat de dispozițiile tratatului. (3) Regulamentul (CE) nr. 216/2008 prevede că, în măsura în care nu există standarde OACI relevante, operatorii din țări terțe trebuie să respecte cerințele esențiale relevante prevăzute în anexele 1, III, IV şi, dacă este cazul, în anexa Vb la Regulamentul (CE) nr. 216/2008, cu condiția ca cerințele respective să nu încalce drepturile țărilor terţe prevăzute de convențiile internaționale. (4)  Regulamentul (CE) nr. 216/2008 prevede ca o Agenţie Europeană de Siguranță a Aviaţiei (denumită în continuare „agenția”) să elibereze autorizații și să monitorizeze permanent autorizațiile pe care le-a eliberat. Autorizaţia este o condiție prealabilă în procesul de obţinere a unui permis de funcționare sau a unui document echivalent din partea statului membru al UE în cauză în temeiul acordurilor privind serviciile aeriene aflate în vigoare între statele membre ale UE şi țările terţe. (5)  În scopul eliberării autorizațiilor inițiale și al monitorizării continue, agenția trebuie să efectueze evaluări și să ia orice măsură pentru a pune capăt unei încălcării. (6)  Procesul de autorizare a operatorilor din țări terțe ar trebui să fie simplu, proporțional, rentabil, eficient și să ia în considerare rezultatele Programului universal de audit al supravegherii siguranței al OACI, inspecțiile la platformă şi alte informații recunoscute referitoare la aspectele care țin de siguranță în ceea ce priveşte operatorii din ţări terțe. () J0L79,19.3.2008,p. 1.